จีนต้องการสนามบิน อีกหลายร้อยแห่ง
ตั้งแต่ปี 1979 ที่อดีตผู้นำประเทศจีนอย่างเติ้งเสี่ยวผิง ได้ปฏิรูปเศรษฐกิจของจีนให้เปิดประเทศมากขึ้น ต้องบอกว่า นั่นคือจุดเปลี่ยนสำคัญที่ทำให้เศรษฐกิจของจีนเติบโตมาจนถึงทุกวันนี้  ปี 1980 GDP ของจีน 15 ล้านล้านบาท ปี 2018 GDP ของจีน 429 ล้านล้านบาท  ขนาด GDP ของจีนเพิ่มขึ้นเกือบ 30 เท่า  และปัจจุบัน มีขนาดใหญ่เป็นลำดับที่ 2 ของโลก โดยมีสัดส่วนถึง 16% ของ GDP ทั้งโลก  การเติบโตทางเศรษฐกิจ ทำให้รายได้เฉลี่ยต่อหัวของชาวจีนเพิ่มขึ้นอย่างต่อเนื่อง ปี 1980 รายได้เฉลี่ยต่อหัว 14,900 บาท ปี 2018 รายได้เฉลี่ยต่อหัว 306,000 บาท  การที่ชาวจีนมีรายได้มากขึ้น ทำให้เกิดความต้องการใช้สินค้าและบริการต่างๆ มากขึ้น และหนึ่งในนั้นคือ การเดินทางด้วยเครื่องบิน..
20 มิ.ย. 2562

จีนต้องการสนามบิน อีกหลายร้อยแห่ง / โดย ลงทุนแมน
ตั้งแต่ปี 1979 ที่อดีตผู้นำประเทศจีนอย่างเติ้งเสี่ยวผิง
ได้ปฏิรูปเศรษฐกิจของจีนให้เปิดประเทศมากขึ้น
ต้องบอกว่า นั่นคือจุดเปลี่ยนสำคัญที่ทำให้เศรษฐกิจของจีนเติบโตมาจนถึงทุกวันนี้
ปี 1980 GDP ของจีน 15 ล้านล้านบาท
ปี 2018 GDP ของจีน 429 ล้านล้านบาท
ขนาด GDP ของจีนเพิ่มขึ้นเกือบ 30 เท่า
และปัจจุบัน มีขนาดใหญ่เป็นลำดับที่ 2 ของโลก
โดยมีสัดส่วนถึง 16% ของ GDP ทั้งโลก
การเติบโตทางเศรษฐกิจ ทำให้รายได้เฉลี่ยต่อหัวของชาวจีนเพิ่มขึ้นอย่างต่อเนื่อง
ปี 1980 รายได้เฉลี่ยต่อหัว 14,900 บาท
ปี 2018 รายได้เฉลี่ยต่อหัว 306,000 บาท
การที่ชาวจีนมีรายได้มากขึ้น ทำให้เกิดความต้องการใช้สินค้าและบริการต่างๆ มากขึ้น
และหนึ่งในนั้นคือ การเดินทางด้วยเครื่องบิน..
จำนวนผู้โดยสารชาวจีนที่เดินทางด้วยเครื่องบิน
ปี 2009 มี 231 ล้านคน
ปี 2018 มี 612 ล้านคน
ขณะที่ในปี 2020 ตัวเลขดังกล่าวจะเพิ่มขึ้นถึง 720 ล้านคน
และภายในปี 2035 จำนวนผู้โดยสารชาวจีน จะแซงจำนวนผู้โดยสารชาวอเมริกัน
ซึ่งปัจจุบันสหรัฐอเมริกาเป็นประเทศที่มีผู้โดยสารด้วยเครื่องบินมากที่สุดในโลก
และเมื่อถึงตอนนั้นจำนวนผู้โดยสารชาวจีนที่เดินทางด้วยเครื่องบินจะคิดเป็น 1 ใน 4 ของจำนวนผู้โดยสารทั่วโลกเลยทีเดียว
ขณะที่ปัจจุบัน สนามบินในประเทศจีน มีจำนวนเพียง 234 แห่ง ซึ่งยังคงไม่เพียงพอกับความต้องการเดินทางด้วยเครื่องบินของชาวจีนที่เพิ่มขึ้นอย่างต่อเนื่อง
พอเรื่องเป็นแบบนี้ The Civil Aviation Administration of China (CAAC) ซึ่งเป็นหน่วยงานที่ดูแลกิจการด้านการบินของประเทศได้บอกว่า จีนจำเป็นต้องลงทุนสร้างสนามบินอีก 450 แห่ง ภายในปี 2035
หนึ่งในนั้นคือ Beijing Daxing International Airport สนามบินแห่งใหม่ที่ใหญ่สุดในโลก ซึ่งจะเปิดใช้ปลายปี 2019 ซึ่งสามารถรองรับผู้โดยสารได้มากกว่า 100 ล้านคนต่อปีในอนาคต
ทั้งนี้ อุตสาหกรรมการบินของจีนถูกรวมอยู่ใน 10 อุตสาหกรรมเทคโนโลยีสำคัญในแผน Made in China 2025 ที่ต้องการพัฒนาธุรกิจการบินของประเทศให้ก้าวหน้า และขึ้นมาแข่งขันในระดับโลกให้ได้
อย่างไรก็ตาม หนึ่งในความท้าทายของอุตสาหกรรมการบินก็คือ การรักษาการเติบโตทางเศรษฐกิจของประเทศ ซึ่งตอนนี้มีทั้ง เรื่องสงครามการค้ากับสหรัฐอเมริกา และปัญหาประชากรในประเทศมีลูกกันน้อยลง
ถ้าอนาคตเศรษฐกิจของจีนเริ่มชะลอตัวลง ก็จะกระทบกับอุตสาหกรรมการบินของประเทศได้เช่นกัน..
----------------------
อ่านลงทุนแมนสนุกขึ้น
อ่านในแอป blockdit
โหลดที่ 
----------------------
References
-
-
-
-
-
-
-